**IŠPLĖSTINIS PAMOKOS PLANAS** 2024 m.

**Klasė**. 5

**Dalykas**. Lietuvių literatūra.

**Pamokos tema**. Nesenstanti patarlių ir priežodžių išmintis Vilniaus centre

**Pamokos tikslas**: supažindinti mokinius su Vilniaus miesto gatvėmis, patiems tyrinėjant patarles ir jų prasmes; aktyvinti bendrąsias lietuvių literatūros žinias, skatinti mokinių kūrybiškumą ir kritinį mąstymą.

**Uždaviniai ir vertinimo kriterijai.**

1. Aiškintis, kas būdinga patarlėms ir priežodžiams.

* Įvardyti, kas būdinga patarlėms, o kas – priežodžiams.
* Nurodyti patarlės ir priežodžio panašumus ir skirtumus.

1. Aptarti patarlių ir priežodžių raišką.

* Įvardyti 5 svarbiausius patarlių raiškos bruožus.
* Suprasti palyginimų reikšmes priežodžiuose.

1. Stebėti modernų miestą, ieškoti ir fiksuoti vietas, kurios atspindi ar atitinka patarles.

**Ugdomos kompetencijos:**

1. Pažinimo
2. Komunikavimo
3. Kultūrinė
4. Skaitmeninė

**Pagrindiniai šaltiniai**.

E. Nachajienė, J. Mickienė, I. Visockienė *Literatūra. 5 klasei, 1 dalis,* 2023, 140–145 p.;

dr. A. Gustaitienė, Ž. Meškėlienė, V. Naudužienė, V. Truskauskienė *Lietuvių literatūra. 5 klasei, 1 dalis,* 2017, 76–79 p.

**Priemonės.** Užrašų sąsiuviniai, lapai, rašikliai, telefonai.

**Metodai**. Minčių lietus, pokalbis, rašymas, skaitymas, darbas grupėse, pamokos refleksija.

**Vertinimo būdai**. Už darbą pamokoje mokiniai vertinami kaupiamaisiais balais.

**Pamokos eiga:**

|  |  |  |  |
| --- | --- | --- | --- |
|  | **Pamokos dalys** | **Veikla** | **Pastabos** |
|  | Pamokos pristatymas | Mokytojas pristato pamokos tikslą, uždavinius, eigą, priemones. |  |
| II. | Minčių lietus | Mokinių paklausiama:   1. kokias patarles jie prisimena; 2. kodėl šiais moderniais laikais vartojamos patarlės; 3. ar žino, kas yra priežodžiai ir kuo jie skiriasi nuo patarlių;. 4. kokios galėtų būti patarlės ir priežodžio funkcijos. |  |
| III. | Teorinės medžiagos pristatymas | Mokytojas susistemina, apibendrina mokinių pasakytas mintis, tuomet išdalinami pamokos medžiagos lapai, pateikiama teorinė medžiaga. |  |
| IV. | Teorinės medžiagos pristatymas | Mokytojas supažindina su Vilniaus vieta, kurioje vyksta pamoka. Mokiniai įvardija, jų manymu, išskirtiniausius objektus. | Mokytojui siūloma pasirinkti pamokai vietą, kurioje yra įvairių modernių objektų – reklamų, iškabų, grafitų, kelio ženklų, stotelių:   1. Gedimino prospektas; 2. Vokiečių gatvė; 3. Pilies gatvė ir pan. |
| VI. | Kūrybinė užduotis | 1. Mokiniai suskirstomi grupėmis. 2. Mokiniams pristatoma **patarlių fotografijos užduotis** – rasti ir nufotografuoti užrašus ar ženklus senamiestyje, kurie jiems primena patarles.   Patarlės, kurių ženklų galėtų ieškoti: **„Devynis kartus pamatuok, dešimtą – kirpk“** (pasidairykite dirbtuvių ar siuvyklų, kurios gali turėti darbo taisykles ar išmintingus posakius ant savo vitrinų. Pavyzdžiui, tekstai ant senų amatininkų parduotuvių ar siuvyklų langų);  **„Žodis ne žvirblis – išskris, nesugausi“** (ieškokite gatvės meno, ant sienų ar pastatų sienų, kur gali būti žodžiai ar frazės, simbolizuojančios žodžio galią).  **„Gera pradžia – pusė darbo“** (galima surasti įvairių iniciatyvų ženklus ar informacines lenteles, kurios skatina veikti, pavyzdžiui, prie kultūros centrų ar edukacinių erdvių)/  **„Nėra dūmų be ugnies“** (fotografuokite vietas, kuriose matyti kaminai ar senoviniai židiniai, pvz., senamiesčio kavinių ar restoranų kiemeliai su lauko židiniais).  **„Nepamesk kelio dėl takelio“** (ieškokite ženklų ar įspėjamųjų lentelių, kurios nurodo pagrindinius ir šalutinius kelius, pavyzdžiui, senamiesčio žemėlapių stotelėse ar gatvių rodyklėse).  **„Ką pasėsi, tą ir pjausi“** suraskite viešas skelbimų lentas ar plakatus su socialinių akcijų užrašais, kurie skatina atsakomybę ir atspindi šią mintį).  **„Gyveni – mokaisi“** (fotografuokite vietas, susijusias su mokymusi, pavyzdžiui, mokyklų, universitetų ar bibliotekų fasadus, ant kurių gali būti išminties žodžiai).  **„Draugą nelaimėje pažinsi“** (šiai patarlei tiktų socialinių iniciatyvų centrai arba vietos, kur yra paramos ir pagalbos organizacijos plakatai).  **„Bėda bėdą veja“** (paieškokite meninių užrašų ar grafičių ant pastatų, kurie atspindi iššūkius ar problemas, susijusias su šiandieniniais gyvenimo išbandymais).  **„Laikas – pinigai“** (fotografuokite senamiesčio laikrodžių bokštus ar vietas, kuriose yra laikrodžių dekoracijos, pavyzdžiui, ant kavinių, kurių sienas puošia laikrodžiai ir įkvepiantys žodžiai).   1. Nuotraukos siunčiamos į bedrą klasės grupę arba mokytojai į denyną. 2. Vėliau grįžus į klasę aptariama, kaip šie ženklai susiję su tam tikromis patarlėmis ar jų interpretacijomis. Dskutuojama, ar moderniame pasaulyje patarlės vis dar svarbios. | Mokytojas gali nurodyti kitą ieškomų patarlių ir priežodžių kiekį, pasirinkti kitas patarles.  Rekomenduoju bent 2-3 patarles, kurių ieškos, pasiūlyti mokytojais ir paprašyti, kad vieną patarlę prisimintų patys ir rastų jos ženklų. |
| VII. | Pamokos refleksija | Mokiniai užpildo refleksijos lapus (žr. Pamokos medžiagos priedą), aptaria su klase. |  |